sagorsarker/bangla-wikipedia huggingface dataset:
মামুন আল রশীদ

মামুন আল রশীদ বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি পরিকল্পনা কমিশনের ভৌত অবকাঠামো বিভাগের সদস্য (সচিব) এবং পরিকল্পনা বিভাগের সচিব ছিলেন।
মামুন নরসিংদী জেলার মনোহরদী উপজেলার শুকুন্দী গ্রামে জন্মগ্রহণ করেন। তিনি নটর ডেম কলেজ থেকে উচ্চ মাধ্যমিক ও ঢাকা বিশ্ববিদ্যালয়ের ব্যবস্থাপনা বিভাগ থেকে স্নাতকোত্তর ডিগ্রি লাভ করেন। এছাড়া তিনি যুক্তরাজ্যের আলস্টার বিশ্ববিদ্যালয় থেকে ফিন্যান্সিয়াল ম্যানেজমেন্টে স্নাতকোত্তর এবং নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ থেকে পাবলিক পলিসি বিষয়ে পোস্ট গ্রাজুয়েট ডিপ্লোমা সম্পন্ন করেন।
মামুন আল রশীদ বাংলাদেশ সিভিল সার্ভিসের অষ্টম ব্যাচের প্রশাসন ক্যাডারের কর্মকর্তা হিসেবে ১৯৮৯ খ্রিষ্টাব্দে সরকারি চাকরিতে যোগদান করেন। তিনি পাবনা, নেত্রকোনা ও ফেনী জেলায় মাঠ প্রশাসনের কর্মরত ছিলেন। ১৯৯৯ খ্রিষ্টাব্দে জনপ্রশাসন সংস্কার কমিশন সদস্যের একান্ত সচিব হিসেবে দায়িত্ব পালনকালে তিনি প্রশাসনিক সংস্কার বিষয়ে প্রত্যক্ষ অভিজ্ঞতা অর্জন করেন। প্রশাসনের বিভিন্ন স্তরে কাজ করার অভিজ্ঞতা রয়েছে তার। তিনি তথ্য ও যোগাযোগ প্রযুক্তি বিভাগের অতিরিক্ত সচিব (পরিকল্পনা ও উন্নয়ন) ছিলেন। ২০২০ খ্রিষ্টাব্দের সেপ্টেম্বর মাসে তিনি সচিব পদে পদোন্নতি লাভ করেন এবং পরিকল্পনা কমিশনের ভৌত অবকাঠামো বিভাগের সদস্য (সচিব) নিযুক্ত হন। তিনি ব্যক্তিগত ক্যাটাগরিতে ২০২১-২২ অর্থবছরের শুদ্ধাচার পুরস্কার লাভ করেন। ২০২২ খ্রিষ্টাব্দের ২৬ জুলাই থেকে ৩১ ডিসেম্বর পর্যন্ত পরিকল্পনা মন্ত্রণালয়ের পরিকল্পনা বিভাগের সচিব হিসেবে দায়িত্ব পালন করার পর তিনি সরকারি চাকরি থেকে অবসর লাভ করেন।
জাজিরাত জিয়াদি

জাজিরাত জিয়াদি ( ) হলেঅ একটি ইয়েমেনি দ্বীপ যা লোহিত সাগরে অবস্থিত। এটি তাইজ গভর্নরেট এর আল-মাখা জেলার একটি 'উজলাহ (উপ-জেলা)।
সাবির পাহাড়

সাবির পাহাড় () ইয়েমেনের দক্ষিণ তাইজ শহরের অবস্থিত একটি পর্বত। একে সাবের পাহাড়ও বলা হয়। এটি ইয়েমেনের সর্বোচ্চ পর্বতমালার একটি।
তিলকনগর (মুম্বই)

তিলকনগর হলো মুম্বইয়ের একটি আবাশিক শহরতলি এলাকা। একই নামে মুম্বই শহরতলি রেলওয়ের হারবার লাইনে একটি রেলওয়ে স্টেশনও রয়েছে। মুম্বইয়ের এই শহরতলি স্বাধীনতা সংগ্রামী বাল গঙ্গাধর তিলকের নামে নামকরণ করা হয়েছে।
তিলকনগর মূলত মারাঠি হিন্দু প্রধান এলাকা হওশার কারণে এখানে চেম্বুরের নিকটবর্তী এলাকা এবং শহরের অন্যান্য অংশ থেকে অতিরিক্ত শ্রোতাদের সাথে সেখানে নিয়মিত বহু ধর্মীয় অনুষ্ঠান অনুষ্ঠিত হয়। তিলকনগর এখানকার গণপতি মণ্ডপের সজ্জার জন্য বিখ্যাত। স্টেশনের কাছেই ইনফ্যান্ট যিশু চ্যাপেল সহ এখানে যথেষ্ট খ্রিস্টান জনসংখ্যা রয়েছে।
তিলকনগরে অটোরিকশা, বিইএসটি (বেস্ট) বাস ও ট্রেন হলো গণ-পরিবহনের মাধ্যম। কলোনিটি তিলক নগর রেলওয়ে স্টেশন হয়ে মধ্য রেলওয়ের হারবার লাইন দ্বারা পরিসেবা করা হয়। বিদ্যাবিহার ও চেম্বুর স্টেশনও এর কাছাকাছি অবস্থিত। লোকমান্য তিলক টার্মিনাস (কুরলা টার্মিনাস)-এ যেতে হলে তিলক নগর স্টেশনের মাধ্যমেই যেতে হয়। এখান থেকে চেম্বুর মনোরেল স্টেশন ও ঘাটকোপার মেট্রো স্টেশনও সহজে যাওয়া সম্ভব।
রামহরমুজ

রামহরমুজ () হল ইরানের খুজেস্তান প্রদেশের রামহরমুজ জেলার রাজধানী শহর। প্রাচীন কালে এটি "সামাঙ্গন" নামে পরিচিত ছিল এবং এটি সাসানি রাজা প্রথম হরমুজ কর্তৃক প্রতিষ্ঠিত হয়েছিল। সহিহ আল-বুখারির একটি হাদিস মতে রামহরমুজ হল, নবীজির বিশেষ সাহাবি সালমান আল ফার্সির পৈতৃক জন্মভূমি। এছাড়া ইসলাম ও ইরানের ইতিহাসে রামহরমুজের বিশেষ তাৎপর্য রয়েছে। এই শহরেই ইসলামের ইতিহাসের অন্যতম পণ্ডিত ও বিখ্যাত মুহাদ্দিস ইমাম রামাহরমুজি জন্মগ্রহণ করেন।
শহরটির সঠিক ইতিহাস শুরু হয় সাসানিদের যুগ থেকে। শহরের প্রতিষ্ঠাতা সাসানি সম্রাট হরমুজের সমাধি সাধারণত শহরের মধ্যেই অবস্থিত বলে মনে করা হয়। ৭ম শতাব্দীতে খুজেস্তানে ধীরে ধীরে ইসলামের বিজয়ের সাথে সাথে রামহরমুজে ছিল স্থানীয় সাসানীয় স্যাট্রাপ ও মুসলিম সেনাবাহিনীর সেনাপতির মধ্যে একটি শান্তি চুক্তির দৃশ্য।
ইসলামি আমলে মুসলিম ভূগোলবিদরা মন্তব্য করেন যে, শহরটিতে একটি গ্রন্থাগার রয়েছে যা তার সংগ্রহের সম্পদে কেবল বসরার একটি গ্রন্থাগারের সাথে তুলনীয় ছিল। পতনের রাজ্যে প্রবেশ করার আগে শহরটি অবিশ্বাস্য ঐশ্বর্য উপভোগ করেছিল। ১৪ শতকের মুসলিম মরোক্কান বারবার ভ্রমণকারী ও অভিযাত্রী ইবনে বতুতা তার ভ্রমণের সময় শহরটি পরিদর্শন করেন এবং শহরটিকে ফল-বৃক্ষ ও নদীসহ একটি চমৎকার শহর হিসাবে বর্ণনা করেন।
সাফাভিদের সময় থেকে কাজার যুগ পর্যন্ত শহরের আনুগত্য ঘন ঘন খুজেস্তান ও ফার্সের মধ্যে স্থানান্তরিত হয়। ১৮ ও ১৯ শতকে লুরস ও আরবরা কাছাকাছি জায়গা থেকে শহরের ভিতরে এবং আশেপাশে বসতি স্থাপন শুরু করে।
ইমাম রামাহুরমুজি

আবু মুহাম্মাদ আল-হাসান ইবনে আব্দুর রহমান ইবনে খাল্লাদ আল-রামাহুরমুজি ছিলেন একজন বিখ্যাত পারসিক হাদিস বিশেষজ্ঞ ও লেখক, যিনি হাদিস পরিভাষা সাহিত্যে সংকলিত প্রথম বইগুলির মধ্যে একটি আল-মুহাদ্দিস আল-ফাসিল বাইন আর-রাবী ওয়া আল-ওয়াঈ বইটি রচনা করেন। মধ্যযুগীয় সাহিত্যে তিনি সাধারণত ইবনে খাল্লাদ বা শুধু ইমাম রামাহরমুজি নামে পরিচিত ছিলেন।
ইমাম রামাহরমুজির নির্দিষ্ট জন্ম তারিখ জানা যায়নি। তবে তার শিক্ষকদের মৃত্যুর তারিখের উপর ভিত্তি করে আনুমান করা যেতে পারে যে, তার জন্ম তারিখ নিজের মৃত্যুর প্রায় ১০০ বছর আগে হতে পারে। সে হিসেবে তার জন্ম ৮৭১ সাল বা ২৬০ হি. হতে পারে। "আল-রামাহুরমুজি" নামটি বর্তমান দক্ষিণ-পশ্চিম ইরানের খুজিস্তানের একটি শহর রাম-হুরমুজের দিকে সম্পৃক্ত করে রাখা হয়েছে। তিনি সেখানে জন্মগ্রহণ করেন এবং তার জন্মস্থানের প্রতি সম্পৃক্ত করেই তাকে ইমাম রামাহরমুজি বলা হয়।
তিনি ৯০৩/২৯০ সালে তার পিতা আব্দুর রহমান ইবনে খাল্লাদের কাছে প্রথম হাদিস অধ্যয়ন শুরু করেন। নিজের পিতা ছাড়াও তিনি মুহাম্মাদ ইবনে আব্দুল্লাহ আল-হাদারি, আবুল-হুসাইন আল-ওয়ামাদিসহ আরো অন্যান্য সমকালীন মুহাদ্দিসদের থেকে হাদিস শ্রবণ করেন। তিনি কিছু সময়ের জন্য একজন বিচারক হিসাবে কাজ করেছেন। ইমাম আল-জাহাবি তাকে বিশিষ্ট ইমাম হিসাবে বর্ণনা করে বলেন, তিনি হাদীসের ইমামদের একজন ছিলেন এবং যারা হাদীসশাস্ত্রে নিজেদের কাজের প্রতিফলন ঘটান তাদের কাছে এটি স্পষ্ট হবে।
তার বিখ্যাত ছাত্রদের মধ্যে রয়েছে আবুল হুসাইন মুহাম্মদ ইবনে আহমেদ আল-সায়দাবি, আল হাসান ইবনে আল-লায়ত আল-শিরাজি, আহমদ ইবনে মুসা ইবনে মারদাওয়াইহ প্রমুখ। ইমাম আজ-জাহাবি বলেন যে, তিনি ইমাম রামাহুরমুজির মৃত্যুর তারিখ খুঁজে পান নি এবং তিনি অনুমান করেন যে, তা ৩৫০ হিজরি হতে পারে। এরপর তিনি আবুল কাসিম ইবনে মান্দাহকে উদ্ধৃত করে তার রচনা "আল-ওয়াফায়াতে" উল্লেখ করেন যে, ইমাম রামাহুরমুজি রামহরমুজ শহরে বাস করার সময় প্রায় ৯৭১/৩৬০ সাল পর্যন্ত বেঁচে ছিলেন। "ইসলামি এনসাইক্লোপিডিয়াও" তার মৃত্যু ৯৭১/৩৬০ সালে ঘটেছে বলে উল্লেখ করেছে।
রামাহুরমুজি মুহাদ্দিস হওয়ার পাশাপাশি একজন প্রসিদ্ধ কবিও ছিলেন। তার কবিতার কয়েকটি লাইন ইমাম সা'লাবির "ইয়াতিমাতুদ দাহরে" সংগ্রহ করা হয়। তার দুটি গদ্য রচনা আজ অবধি রয়ে গেছে এবং উভয়ই হাদীসের বিষয়বস্তু সম্পর্কিত। তার বিখ্যাত কয়েকটি রচনা হল:
আল-মুহাদ্দিস আল-ফাসিল বাইন আর-রাবী ওয়া আল-ওয়াঈ

আল মুহাদ্দিস আল ফাসিল বাইনা আর রাবি ওয়া আল ওয়াঈ (আরবি: المحدث الفاصل بين الراوي و الواعي) হল কাজী ইমাম রামাহুরমুজি কর্তৃক সংকলিত হাদীসের পরিভাষা ও বর্ণনাকারীদের উপর রচিত একটি প্রসিদ্ধ বই। প্রজন্মের পর প্রজন্ম ধরে অনেক পণ্ডিত তাদের বইয়ে এটির কথা উল্লেখ করেছেন এবং এটি থেকে উদ্ধৃত করেছেন। এই বইটিকে হাদিসের পরিভাষা সাহিত্যে লেখা প্রথম বই হিসেবে বিবেচনা করা হয়। এটি হাদিস ও উলুমুল হাদিস নিয়ে কাজ করা মহান প্রাচীন পণ্ডিতদের দ্বারা ব্যাপক অধ্যয়ন করা হয়েছে এবং এটি থেকে অনেক উক্তি উদ্ধৃত হয়েছে। 
এতে লেখক হাদীস বর্ণনা ও শোনার পদ্ধতি এবং এ ক্ষেত্রে হাদীসবিদদের মধ্যে যা কিছু প্রচলিত আছে তা একত্রিত করেছেন। বইটির ভূমিকায় তিনি হাদীসের জ্ঞান ও এর বর্ণনাকারীদের উচ্চ মর্যাদার ফজিলতের কথা উল্লেখ করেছেন। হাদিসের পরিভাষা পূর্বসূরীদের লেখারও অন্তর্ভুক্ত ছিল, তবে তা সুবিন্যস্ত ও সাজানো ছিল না। ইমাম রামাহুরমজি তার এই কিতাবে সবকিছু সুবিন্যস্ত করে অধ্যায়ে অধ্যায়ে সাজিয়েছেন। তারপর ইমাম হাকিম তাঁর বিখ্যাত রচনা মারিফাত উলূম আল-হাদিস বইটি শ্রেণিবদ্ধ করেন, যা অধ্যায়ের সংখ্যার দিক থেকে ইমাম রামাহুরমজি বইয়ের চেয়েও বিস্তৃত।
ধূপিখালী নদী

ধূপিখালী নদী হচ্ছে বাংলাদেশের নেত্রকোনা জেলার নেত্রকোনা সদর উপজেলায় অবস্থিত একটি নদী। নদীটির দৈর্ঘ্য ১৮ কিলোমিটার।
ইছাখালী নদী

ইছাখালী নদী হচ্ছে বাংলাদেশের চট্টগ্রাম জেলার মীরসরাই উপজেলায় অবস্থিত একটি নদী। নদীটির দৈর্ঘ্য ১৫ কিলোমিটার।
ইচ্ছেখালী নদী

ইচ্ছেখালী নদী হচ্ছে বাংলাদেশের মেহেরপুর জেলার মেহেরপুর সদর উপজেলায় অবস্থিত একটি নদী। নদীটির দৈর্ঘ্য ৮ কিলোমিটার।
নেপটিস ক্লিনিয়া

সুলিড সেলার(বৈজ্ঞানিক নাম: "Neptis clinia (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
সুলিড সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
ভারতে প্রাপ্ত সুলিড সেলার এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালচে বাদামী বর্নের। সাদা দাগ ছোপ এবং বন্ধনি সরু এবং ময়লাটে সাদা বর্নের। সামনের ডানার সেল এর অন্তর্ভুক্ত সাদা দাগ এবং সেল বহিস্থ তিনকোনা এবং বহিপ্রান্ত সূঁচালো ছোপ সংযুক্ত নয়। সাবটার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি সরু এবং ৩ ও ৪ নং শিরা দ্বারা খন্ডিত। উক্ত বন্ধনীটি ৩ নং শিরামধ্যের বেস অথবা গোড়া অবধি প্রবিস্ট নয়।
ডানার নিম্নতল লালচে বাদামী ও দাগ-ছোপ এবং বন্ধনী কালচে সাদা বর্নের। দাগ-ছোপ বন্ধনীর উপরিতলেরি অনুরূপ তবে ইষদ অস্পষ্ট। সামনের ডানার সেলস্থ দাগটি ও সেল বহিস্থ তেকোনা সূঁচালো ছোপটি নিচের অংশে সংলগ্ন অথবা সংযুক্ত।
এই প্রজাতির ৪টি উপ-প্রজাতি বর্তমান। দক্ষিন ভারতীয় উপ-প্রজাতি "Neptis clinia kallaura" এর ডানার উপরিতলের ডিসকাল বন্ধনীটি চওড়া এবং পরিচ্ছন্ন সাদা এবং সামনের ডানার উপরিতলের ২ ও ৩ নং শিরামধ্যের ডিসকাল ছোপগুলি বহিপ্রান্তে গোলাকৃতি। উত্তর ভারতীয় উপ-প্রজাতি "Neptis clinia susruta" এর সামনের ডানার উপরিতলের ডিসকাল বন্ধনী অংশটুকু অপ্রিচ্ছন্ন সাদা এবং ২ ও ৩ নং শিরামধ্যস্থ ডিসকাল ছোপদুটির বহিপ্রান্ত চারকোনা। এই প্রজাতির পুরুষ প্রকার স্ত্রী অপেক্ষা আকারে ছোট।
লোহাজং নদী

লোহাজং নদী বাংলাদেশের উত্তর-কেন্দ্রীয় অঞ্চলের টাঙ্গাইল ও গাজীপুর জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লোহাজং নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৪।
লোহাজং নদীটি পূর্ব দিকে প্রবাহিত হয়ে সরাসরি দক্ষিণে বাঁক নিয়েছে। এই নদী অববাহিকার আয়তন ১০৪ বর্গ কিমি। নদীটি টাঙাইল শহরের দিঘুলিয়া, কলেজেপাড়া, কাগমারা, বেরাডোমা, আকুরটাকুর পাড়া, কাগমারি, কাজিপুর দিয়ে প্রবাহিত। টাঙ্গাইল শহরের প্রান এই নদী।
নেপটিস নাটা

ক্লিয়ার সেলার(বৈজ্ঞানিক নাম: "Neptis nata (Moore)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
ক্লিয়ার সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
ভারতে প্রাপ্ত ক্লিয়ার সেলার এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল খয়েরি অথবা কালচে বাদামী এবং সাদা দাগ ছোপ যুক্ত। সামনের ডানায় সেল এর ভিতরের সরু থেকে ক্রমশ চওড়া হওয়া লম্বা দাগটি এবং সেল বহিস্থ তিনকোনা এবং বহিপ্রান্ত সূঁচালো ছোপটি প্রায় সংযুক্ত।
সামনের ডানার সাব-টার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি চওড়া এবং ৩নং শিরামধ্যের বেস অথবা গোড়া থেকে শুরু করে ২ নং শিরামধ্যের বেস ও তার পরিবর্তী অংশ অবধি বিস্তৃত অংশে উক্ত বন্ধনী শিরা দ্বারা খন্ডিত নয়। উভয় ডানার উপরিতলের দাগ ছোপ বন্ধনী সাধারনত সিস্পষ্ট ভাবে প্রতীয়মান থাকে।
ডানার নিম্নতল উজ্জ্বল বাদামী এবং দাগ, ছোপ এবং বন্ধনী উপরিতলের অনুরূপ, তবে পিছনের ডানার ডিসকাল বন্ধনীটি শিরা দ্বারা সুস্পশট ভাবে খন্ডিত এবং উক্ত বন্ধনীটি কস্টা অবধি বিস্তৃত নয়। পিছনের ডানার দুটি সাব-টার্মিনাল ফ্যাকাশে বক্ররেখা একইরকম স্পষ্ট নয়, বহিস্থ রেখাটি অধিকতর অস্পষ্ট
নিম্ন চিন্দুইন

নিম্ন চিন্দুইন প্রায় সাত বা আটটি বিস্ফোরক জ্বালামুখের একটি ক্ষেত্র, যা মিয়ানমারের সাগাইং অঞ্চলের মৌন্যা শহরের প্রায় ৩০ কিলোমিটার (২০ মাইল) উত্তর-পশ্চিমে অবস্থিত।
চিন্দুইন আগ্নেয়গিরির উৎপত্তি শেষ প্লাইয়োসিন-প্লাইস্টোসিন যুগে। জ্বালামুখ গুলি বর্তমানে সুপ্ত। স্মিথসোনিয়ান ইনস্টিটিউশনের গ্লোবাল আগ্নেয়গিরি কর্মসূচির তথ্য অনুযায়ী চিন্দুইনে ১০,০০০ বছর আগের হোলোসিন যুগে অগ্ন্যুৎপাতের কোনো তথ্য তালিকাভুক্ত করা হয়নি। সমুদ্রপৃষ্ট হতে এটি ৩৮৫ মিটার (১২৬৩ ফুট) উচ্চতায় অবস্থিত।
আগ্নেয়গিরির প্রধান শিলা প্রকারগুলি হল বেসাল্ট, রাইওলাইট, ডেসাইট এবং অ্যান্ডেসাইট।
তিন থেকে চারটি জ্বালামুখের গর্তে বর্তমানে প্রাকৃতিক হ্রদ রয়েছে, যার একটি চিন্দুইন নদীর পূর্বে, অন্যটি পশ্চিমে। পূর্ব দিকের হ্রদের নাম টুইন টাউং (বা টুইন্ডাং), অন্যদের টাউং পাইউক, টুইন মা এবং ইয়া খার। এসব হ্রদের জলে সায়ানোব্যাকটেরিয়া স্পিরুলিনা (যাকে প্রায়ই নীল-সবুজ শৈবাল বলা হয়) জন্মে। এটি সংগ্রহ, শুকানো এবং ওষুধ হিসাবে বিক্রি করা হয়। ২০১৪ সালের শেষের দিকে মায়ানমার সরকার ইউনেস্কো বিশ্ব ঐতিহ্যবাহী স্থানের তালিকায় অন্তর্ভুক্ত করার জন্য টুইন টাউং হ্রদকে মনোনীত করার পরিকল্পনা করেছে।
দ্য সান (যুক্তরাজ্য)

দ্য সান একটি ব্রিটিশ ট্যাবলয়েড সংবাদপত্র, নিউজ ইউকে -এর নিউজ গ্রুপ নিউজপেপার বিভাগ দ্বারা প্রকাশিত, এটি রুপার্ট মারডকের নিউজ কর্পোরেশনের সম্পূর্ণ মালিকানাধীন একটি সহযোগী প্রতিষ্ঠান। এটি "ডেইলি হেরাল্ডের" উত্তরসূরি হিসাবে ১৯৬৪ সালে একটি ব্রডশীট হিসাবে প্রতিষ্ঠিত হয়েছিল এবং এর বর্তমান মালিক দ্বারা কেনার পরে ১৯৬৯ সালে একটি ট্যাবলয়েডে পরিণত হয়েছিল। "দ্য সান" যুক্তরাজ্যের যেকোনো দৈনিক সংবাদপত্রের সর্বাধিক প্রচার উপভোগ করেছিল, কিন্তু মার্চ ২০১৮-এ ফ্রিশীট প্রতিদ্বন্দ্বী "মেট্রো" দ্বারা ছাপিয়ে যায় 
কাগজটি সাত দিনের কার্যক্রমে পরিণত হয়েছিল যখন দ্য সান অন সানডে ফেব্রুয়ারী ২০১২ সালে বন্ধ হওয়া "নিউজ অফ দ্য ওয়ার্ল্ডকে" প্রতিস্থাপন করার জন্য চালু হয়েছিল, এর কিছু প্রাক্তন সাংবাদিককে নিয়োগ করেছিল। ২০১৯ সালের সেপ্টেম্বরে "দ্য সান অন সানডের" গড় প্রচলন ছিল ১,০৫২,৪৬৫। 
ফেব্রুয়ারী ২০২০ সালে, এর গড় দৈনিক প্রচলন ছিল ১.২ মিলিয়ন। "দ্য সান" ইতিহাসে অনেক বিতর্কে জড়িয়েছে, যার মধ্যে সবচেয়ে উল্লেখযোগ্য হল ১৯৮৯ সালের হিলসবোরো বিপর্যয়ের কভারেজ। স্কটল্যান্ডের জন্য সংবাদপত্রের আঞ্চলিক সংস্করণ (দ্য স্কটিশ সান), উত্তর আয়ারল্যান্ডে (দ্য সান), এবং রিপাবলিক অফ আয়ারল্যান্ডে (দ্য আইরিশ সান) যথাক্রমে গ্লাসগো, বেলফাস্ট এবং ডাবলিনে প্রকাশিত হয়। বর্তমানে "দ্য সান" -এর আলাদা কোনো ওয়েলশ সংস্করণ নেই; ওয়েলসের পাঠকরা ইংল্যান্ডের পাঠকদের মতো একই সংস্করণ পেয়ে থাকে।
রুঅঁ

রুঅঁ (; আ-ধ্ব-ব: [ʁu.ɑ̃]) উত্তর-পশ্চিম ফ্রান্সে সেন নদীর তীরে অবস্থিত একটি শহর। এটি দেশটির নরমঁদি প্রশাসনিক অঞ্চলের ও একই সাথে সেন-মারিতিম দেপার্ত্যমঁ-র (জেলা) প্রশাসনিক কেন্দ্র। অতীতে রুঅঁ শহরটি মধ্যযুগীয় ইউরোপের বৃহত্তম এবং সবচেয়ে সমৃদ্ধ শহরগুলির মধ্যে একটি ছিল। ২০১৮ সালে রুঅঁ মহানগর এলাকার জনসংখ্যা ৭ লক্ষের কিছু বেশি ছিল। শহরের অধিবাসীরা স্থানীয় ফরাসি ভাষায় "রুঅঁনে" (Rouennais) নামে পরিচিত।
খ্রিস্টীয় ৩য় শতকে সাধু মেলোঁ-র সাথে খ্রিস্টধর্মের আবির্ভাবের পর থেকে রুঅঁ শহরটি গুরুত্ব লাভ করা শুরু করে। ৮৭৬ খ্রিস্টাব্দে ভাইকিং নরমানরা শহরটিতে লুটতরাজ চালায়। এরপর মধ্যযুগে এসে এটি নরমঁদি (নরমানদের রাজ্য) অঞ্চলের রাজধানীতে পরিণত হয়। ১৩শ শতকের পর থেকে শহরটি অর্থনৈতিকভাবে তেজী হয়ে ওঠে, বিশেষ করে বস্ত্র কারখানা ও নৌবাণিজ্যের কারণে। প্রথমে ১০৬৬ সালে ও এরপর ১৪১৯ সালে আবার এটি ইংরেজদের শাসনে ছিল। শত বছরের যুদ্ধে ইংল্যান্ড ও ফ্রান্স উভয়েই রুঅঁ-কে নিজের বলে দাবি করে। ১৪৩১ সালে এখানে জান দার্ক-কে (জোন অভ আর্ক) কারাবন্দী করা হয় ও তাঁকে জীবিত পুড়িয়ে মৃত্যুদণ্ড কার্যকর করা হয়। ১৪৪৯ সালে ফরাসিরা আবার রুঅঁ করায়ত্ত করে।দ্বিতীয় বিশ্বযুদ্ধের সময় ১৯৪৪ সালে জার্মান বোমা হামলার কারণে শহরটির ব্যাপক ক্ষতি হয়। পরবর্তীতে শিল্পখাত ও ফ্রান্সের ৫ম বৃহত্তম সমুদ্রবন্দরের সুবাদে শহরটি তার হৃতমর্যাদা পুনরুদ্ধার করে। এই শহরেই পিয়ের কর্নেই ও গ্যুস্তাভ ফ্লোবের জন্ম নেন।
মধ্যযুগীয় মর্যাদা ও দীর্ঘ স্থাপত্য ঐতিহ্যের অধিকারী রুঅঁ বর্তমানে একটি গুরুত্বপূর্ণ সাংস্কৃতিক রাজধানী। শহরের ঐতিহাসিক ভবনগুলির মধ্যে সাঁত-উঅঁ-র মঠ (১৪শ শতকে নির্মিত) ও গোথিক মহা ক্যাথেড্রালটি উল্লেখ্য; ক্যাথেড্রালটির প্রাচীনতম অংশগুলি ১১শ শতকে নির্মিত হয়েছিল। 
আরও আছে রুঅঁ-র চারুকলা জাদুঘর ও সেক দে তুর্নেল জাদুঘর। এখানে একটি মহাধর্মপ্রদেশের অধ্যক্ষের কার্যালয়, একটি আপিল আদালত ও একটি বিশ্ববিদ্যালয় আছে।
ডিউই ডেসিমাল শ্রেণিবিন্যাস

ডিউই ডেসিমাল শ্রেণিবিন্যাস (ডিডিসি) যা কথ্যভাবে ডিউই ডেসিমাল পদ্ধতি নামেও পরিচিত একটি গ্রন্থাগার শ্রেণিবিভাগ এর মালিকানাধীন পদ্ধতি যা বিষয়ের উপর ভিত্তি করে তাদের উপযুক্ত অবস্থানে একটি লাইব্রেরিতে নতুন বই যোগ করার অনুমতি দেয়। এটি সর্বপ্রথম মেলভিল ডিউই দ্বারা ১৮৭৬ খ্রিষ্টাব্দে যুক্তরাষ্ট্রে প্রকাশিত হয়েছিল। মূলত একটি ৪৪ পৃষ্ঠার পুস্তিকায় বর্ণিত, এটি একাধিক খন্ডে প্রসারিত করা হয়েছে এবং ২৩ টি প্রধান সংস্করণের মাধ্যমে সংশোধন করা হয়েছে, সর্বশেষ সংস্করণটি ২০১১ সালে প্রকাশিত হয়েছে। এটি ছোট গ্রন্থাগারের জন্য উপযুক্ত একটি সংক্ষিপ্ত সংস্করণেও পাওয়া যায়। ওসিএলসি, একটি অলাভজনক সমবায় যা গ্রন্থাগার এর হয়ে কাজ করে, বর্তমানে পদ্ধতিটি রক্ষণাবেক্ষণ করছে। এবং ক্যাটালগারদের জন্য ক্রমাগত আপডেট হওয়া সংস্করণ ওয়েবডিউই-তে অনলাইন অ্যাক্সেসের লাইসেন্স দেয়।
দশমিক সংখ্যার শ্রেণিবিন্যাস "আপেক্ষিক অবস্থান" এবং "আপেক্ষিক সূচক" ধারণার প্রবর্তন করেছে। গ্রন্থাগারগুলো আগে বইগুলিকে স্থায়ী তাকের অবস্থান দিয়েছিল যা বিষয়ের পরিবর্তে অধিগ্রহণের ক্রম সম্পর্কিত ছিল। শ্রেণিবিভাগের স্বরলিপি প্রধান শ্রেণীর জন্য তিন-সংখ্যার সংখ্যা ব্যবহার করে, ভগ্নাংশের দশমিকের সাথে আরও বিশদ বিবরণের জন্য সম্প্রসারণের অনুমতি দেয়। সংখ্যাগুলি এমন নমনীয় যে সেগুলি সাধারণ বিষয়গুলির বিশেষ দিকগুলিকে আচ্ছাদিত করার জন্য রৈখিক ধরনে প্রসারিত করা যেতে পারে। একটি গ্রন্থাগার একটি শ্রেণিবিন্যাস নম্বর বরাদ্দ করে যা তার বিষয়ের ভিত্তিতে গ্রন্থাগারের অন্যান্য বইয়ের তুলনায় একটি অবস্থানে একটি নির্দিষ্ট পরিমাণকে দ্ব্যর্থহীনভাবে সনাক্ত করে। সংখ্যাটি যে কোনও বই খুঁজে পাওয়া এবং গ্রন্থাগারের তাকগুলিতে এটির সঠিক জায়গায় ফিরিয়ে দেওয়া সম্ভব করে তোলে। অন্তত ১৩৫টি দেশে ২০০,০০০ গ্রন্থাগারে শ্রেণিবিন্যাস পদ্ধতিটি ব্যবহার করা হয়।
মেলভিল ডিউই (১৮৫১–১৯৩১) ছিলেন একজন মার্কিন গ্রন্থাগারিক এবং স্বঘোষিত সংস্কারক। তিনি আমেরিকান লাইব্রেরী এসোসিয়েশন এর প্রতিষ্ঠাতা সদস্য। এবং গ্রন্থাগার ও ব্যবসায় কার্ড প্রথা প্রচারের জন্য তাকে কৃতিত্ব দেওয়া যেতে পারে। ১৮৭৩ সালে আমহার্স্ট কলেজ গ্রন্থাগারে কাজ করার সময় তিনি তার গ্রন্থাগারের শ্রেণিবিন্যাস পদ্ধতির ধারণা তৈরি করেছিলেন। তিনি সেই লাইব্রেরির বইগুলিতে শ্রেণিবিন্যাস প্রয়োগ করেছিলেন, ১৮৭৬ সাল পর্যন্ত তার শ্রেণিবিভাগের প্রথম সংস্করণ ছিল। ১৮৭৬ ​​সালে, তিনি "একটি গ্রন্থাগারের বই এবং পুস্তিকাগুলি তালিকা এবং সাজানোর জন্য একটি শ্রেণিবিন্যাস এবং বিষয় সূচক" শিরোনাম সহ পুস্তিকা আকারে শ্রেণিবিভাগ প্রকাশ করেন।"
২০২২–২৩ দক্ষিণ আফ্রিকা পুরুষ ক্রিকেট দলের অস্ট্রেলিয়া সফর

দক্ষিণ আফ্রিকা পুরুষ ক্রিকেট দল ২০২২ সালের ডিসেম্বর ও ২০২৩ সালের জানুয়ারি মাসে তিনটি টেস্ট ম্যাচ খেলার জন্য অস্ট্রেলিয়া সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের মে মাসে সিরিজের সূচি নিশ্চিত করা হয়।
প্রাথমিকভাবে সিরিজে তিনটি একদিনের আন্তর্জাতিক (ওডিআই) ম্যাচও খেলা হওয়ার কথা ছিল। ওডিআই ম্যাচগুলো ২০২২–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে অনুষ্ঠিত হওয়ার কথা ছিল। কিন্তু দক্ষিণ আফ্রিকার নতুন ঘরোয়া টি২০ লিগের সূচির সাথে এ সিরিজের সূচির সমন্বয় না হওয়ায় ২০২২ সালের জুলাই মাসে দক্ষিণ আফ্রিকা ওডিআই সিরিজ থেকে নিজেদের নাম প্রত্যাহার করে নেয়। আন্তর্জাতিক ক্রিকেট কাউন্সিলের অনুমতিক্রমে সিরিজের ম্যাচগুলোর জয়ী দলের জন্য নির্ধারিত পয়েন্ট অস্ট্রেলিয়াকে প্রদান করা হয়।
সিরিজে অস্ট্রেলিয়া ২–০ ব্যবধানে জয়ী হয়।
২০২২ সালের ২২ নভেম্বর চোট পেয়ে গ্লেন্টন স্টুরমান দক্ষিণ আফ্রিকা দল থেকে ছিটকে গেলে তাঁর পরিবর্তে লিজাদ উইলিয়ামসকে দলে নেয়া হয়। তৃতীয় টেস্ট ম্যাচের আগে অ্যাশটন অ্যাগার, জশ হ্যাজলউড ও ম্যাট রেনশকে অস্ট্রেলিয়া দলে যোগ করা হয়।
মুক্তিযোগ

মুক্তিযোগ, দ্বৈত দর্শন অনুসারে আত্মার একটি শ্রেণী যাকে মধ্বাচার্য মোক্ষের জন্য যোগ্য হিসাবে শ্রেণীবদ্ধ করেছেন। মধ্বাচার্য আত্মাকে তিনটি শ্রেণীতে বিভক্ত করেছেন: প্রথম শ্রেণীর আত্মা যারা মোক্ষের জন্য যোগ্য (মুক্তিযোগ), দ্বিতীয় শ্রেণীর আত্মা যারা সংসার বা পুনর্জন্মের চক্রে আবদ্ধ (নিত্যসংসারী), তৃতীয় শ্রেণীর আত্মা যাদেরকে অবশেষে শাশ্বত নরক অন্ধতামিস্র (তমোযোগ) এর জন্য নিন্দা করা হয়।
মুক্তিযোগ হল এমন জীব বা আত্মা যারা আধ্যাত্মিক মূল্যবোধের প্রতি গ্রহণযোগ্য, বারবার মূর্তকরণের মাধ্যমে তারা আরও ভাল এবং ভাল মানুষে বিকশিত হয়, এবং অবশেষে ঘনীভূত আধ্যাত্মিক শৃঙ্খলা এবং ঈশ্বরের অনুগ্রহের মাধ্যমে পরিত্রাণ লাভ করে।
নিত্যসংসারী

নিত্যসংসারী () হল হিন্দু দর্শনের একটি ধারণা, যেটি এমন একজন ব্যক্তিকে উল্লেখ করে যিনি বিশ্বাস করেন যে তাদের আত্মা সংসার নামক পুনর্জন্মের চক্রে আবদ্ধ। নিত্যসংসারীর অস্তিত্ব পর্যায়ক্রমিক সৃষ্টি এবং মহাবিশ্বের বিলুপ্তির ধারণাকে বিশ্বাসযোগ্যতা দিতে ব্যবহৃত হয়।
মধ্বাচার্য আত্মাকে তিনটি শ্রেণীতে বিভক্ত করেছেন: প্রথম শ্রেণীর আত্মা যারা মোক্ষের জন্য যোগ্য (মুক্তিযোগ), দ্বিতীয় শ্রেণীর আত্মা যারা সংসার বা পুনর্জন্মের চক্রে আবদ্ধ (নিত্যসংসারী), তৃতীয় শ্রেণীর আত্মা যাদেরকে অবশেষে শাশ্বত নরক অন্ধতামিস্র (তমোযোগ) এর জন্য নিন্দা করা হয়।
বিশিষ্টাদ্বৈত দর্শনে, নিত্যসংসারী এমন একজন ব্যক্তি যাকে সর্বদা তাদের কর্মের সাথে আবদ্ধ বলে বর্ণনা করা হয়েছে।
ডেইলি মেইল

ডেইলি মেইল হল একটি ব্রিটিশ দৈনিক মধ্য-বাজার ট্যাবলয়েড সংবাদপত্র এবং নিউজ ওয়েবসাইট লন্ডনে প্রকাশিত। ১৮৯৬ সালে প্রতিষ্ঠিত, এটি যুক্তরাজ্যের সর্বোচ্চ প্রচারিত দৈনিক সংবাদপত্র। এর ভগিনী সংবাদপত্র "দ্য মেইল অন সানডে" ১৯৮২ সালে চালু হয়েছিল, যেখানে দৈনিক কাগজের স্কটিশ এবং আইরিশ সংস্করণ যথাক্রমে ১৯৪৭ এবং ২০০৬ সালে চালু হয়েছিল। কাগজের বিষয়বস্তু মেইলঅনলাইন ওয়েবসাইটে প্রদর্শিত হয়, যদিও ওয়েবসাইটটি আলাদাভাবে পরিচালিত হয় এবং এর নিজস্ব সম্পাদক রয়েছে।
কাগজটি ডেইলি মেইল অ্যান্ড জেনারেল ট্রাস্টের মালিকানাধীন। জোনাথন হার্মসওয়ার্থ, ৪র্থ ভিসকাউন্ট রথারমেয়ার, একজন মূল সহ-প্রতিষ্ঠাতার প্রপৌত্র, ডেইলি মেইল অ্যান্ড জেনারেল ট্রাস্টের বর্তমান চেয়ারম্যান এবং নিয়ন্ত্রক শেয়ারহোল্ডার, যখন সংবাদপত্রের জন্য প্রতিদিনের সম্পাদকীয় সিদ্ধান্তগুলি সাধারণত গ্রহন করে সম্পাদক, টেড ভেরিটির নেতৃত্বে একটি দল, যিনি ১৭ নভেম্বর ২০২১-এ জিওর্ডি গ্রেগের স্থলাভিষিক্ত হন।
২০১৪ সালে একটি সমীক্ষায় দেখা গেছে যে এর পাঠকদের গড় বয়স ছিল ৫৮, এবং এটি প্রধান ব্রিটিশ দৈনিকগুলির মধ্যে ১৫ থেকে ৪৪ বছর বয়সীদের জন্য সর্বনিম্ন জনসংখ্যা ছিল। একটি ব্রিটিশ দৈনিক সংবাদপত্রের জন্য অনন্যভাবে, এটির সংখ্যাগরিষ্ঠ মহিলা পাঠক রয়েছে, যেখানে মহিলারা এর পাঠকদের ৫২-৫৫%। ২০২০ সালের ফেব্রুয়ারিতে এটির দৈনিক গড় প্রচলন ছিল ১,১৩৪,১৮৪ কপি। এপ্রিল ২০১৯ এবং মার্চ ২০২০ এর মধ্যে এর দৈনিক পাঠক সংখ্যা ছিল প্রায় ২.১৮ মিলিয়ন, যার মধ্যে প্রায় ১.৪০৭ মিলিয়ন এবিসি১ জনসংখ্যায় এবং ০.৭৭৩ মিলিয়ন সি২ডিই জনসংখ্যায়। এর ওয়েবসাইটে প্রতি মাসে ২১৮ মিলিয়নেরও বেশি অনন্য দর্শক রয়েছে।
"ডেইলি মেইল" ১৯৯৫ সাল থেকে আট বার দ্য প্রেস অ্যাওয়ার্ডস থেকে বর্ষসেরা জাতীয় সংবাদপত্রের পুরস্কার প্রাপ্তি সহ বেশ কয়েকটি পুরস্কার জিতেছে, ২০১৯ সালে আবার জয়লাভ করেছে সম্পাদক সমিতি একে ২০২০ সালের 'দৈনিক সংবাদপত্র' হিসেবে নির্বাচিত করেছে "ডেইলি মেইল" তার অবিশ্বস্ততা, বিজ্ঞান ও চিকিৎসা গবেষণার চাঞ্চল্যকর এবং ভুল ভীতিকর গল্প ছাপানোর জন্যও সমালোচিতও হয়েছে, এবং চুরি ও কপিরাইট লঙ্ঘনের উদাহরণের জন্য। ২০১৭ সালের ফেব্রুয়ারিতে, ইংরেজি উইকিপিডিয়ার সম্পাদকরা "ডেইলি মেইলকে" উৎস হিসেবে ব্যবহার নিষিদ্ধ করে।
তমোযোগ

তমোযোগ, দ্বৈত দর্শনে, হল মধ্বাচার্য দ্বারা শ্রেণীবদ্ধ করা আত্মার একটি শ্রেণী, যা ক্ষতিকর। মধ্বাচার্য আত্মাকে তিনটি শ্রেণীতে বিভক্ত করেছেন: প্রথম শ্রেণীর আত্মা যারা মোক্ষের জন্য যোগ্য (মুক্তিযোগ), দ্বিতীয় শ্রেণীর আত্মা যারা সংসার বা পুনর্জন্মের চক্রে আবদ্ধ (নিত্যসংসারী), তৃতীয় শ্রেণীর আত্মা যাদেরকে অবশেষে শাশ্বত নরক অন্ধতামিস্র (তমোযোগ) এর জন্য নিন্দা করা হয়।
মধ্বাচার্যের মতে, চোর ও মাতালদের মতো পাপীদের জন্য নরক অস্থায়ী, কিন্তু তাদের জন্য নয় যারা ঈশ্বর, দ্বৈত গুরু বা বেদের বিরুদ্ধে চিরন্তন ঘৃণা প্রকাশ করে। অতএব, চিরকালের জন্য অভিশপ্তের মধ্যে থাকবে সবচেয়ে দুষ্ট, স্যাডোমাসোসিস্টিক (ব্যথা অনুভব থেকে আনন্দ পাওয়ার যে যৌন আচরণ) জীবন্ত সত্তা, যার মধ্যে রাক্ষস কলিও রয়েছে, যিনি ঈশ্বরের আদেশ পালন করলেও শাস্তি ভোগ করেন, এবং যাকে বলা হয় সবচেয়ে দুষ্ট সত্তা। তারা অন্ধতামিস্র নরকে ডুবে যাবে, যা প্রতিটি কল্পের সময় স্বাধীনভাবে থাকবে। কিছু দ্বৈতরা এটিকে সর্বজনীন দয়ার অভিব্যক্তি হিসাবে বিবেচনা করে, কারণ এটি তাদের প্রকৃতির সাথে খাপ খায়, এটিকে নিম গাছের সাথে তুলনা করে, যেটি তার বৃদ্ধির জন্য তিক্ত খনিজকে পছন্দ করে।
ডেইলি এক্সপ্রেস

ডেইলি এক্সপ্রেস হল একটি জাতীয় দৈনিক যুক্তরাজ্যের মধ্য-বাজার সংবাদপত্র ট্যাবলয়েড বিন্যাসে মুদ্রিত। লন্ডনে প্রকাশিত, সংবাদপত্রটি প্রকাশক রিচ পিএলসি- এর মালিকানাধীন এক্সপ্রেস নিউজপেপারের ফ্ল্যাগশিপ। এটি প্রথম ব্রডশীট হিসাবে ১৯০০ সালে স্যার আর্থার পিয়ারসন দ্বারা প্রকাশিত হয়েছিল। এর ভগিনী সংবাদপত্র, সানডে এক্সপ্রেস, ১৯১৮ সালে চালু হয়েছিল। ২০২২ সালের জুনে, এটির গড় দৈনিক প্রচলন ছিল ২০১,৬০৮। 
কাগজটি লর্ড বিভারব্রুকের অধীনে বিশ্বের বৃহত্তম প্রচলনের সংবাদপত্রে পরিণত হয়, যা ১৯৩০-এর দশকে ২ মিলিয়ন থেকে ১৯৪০-এর দশকে ৪ মিলিয়নে পৌঁছেছিল। এটি ২০০০ সালে রিচার্ড ডেসমন্ডের কোম্পানি নর্দার্ন অ্যান্ড শেল দ্বারা অধিগ্রহণ করা হয়েছিল। হিউ হুইটো ফেব্রুয়ারি ২০১১ থেকে ২০১৮ সালের মার্চ মাসে অবসর নেওয়া পর্যন্ত সম্পাদক ছিলেন। ২০১৮ সালের ফেব্রুয়ারিতে ট্রিনিটি মিরর £১২৬.৭ মিলিয়ন মূল্যের একটি চুক্তিতে "ডেইলি এক্সপ্রেস" এবং নর্দার্ন অ্যান্ড শেল-এর অন্যান্য প্রকাশনা সম্পদগুলি অধিগ্রহণ করে। ক্রয়ের সাথে মিল রাখতে ট্রিনিটি মিরর গ্রুপ কোম্পানির নাম পরিবর্তন করে "রিচ" করেছে। হিউ হোয়াইটো সম্পাদক পদ থেকে পদত্যাগ করেন এবং গ্যারি জোনস ক্রয়ের পরেই প্রধান সম্পাদকের দায়িত্ব নেন। 
কাগজটির সম্পাদকীয় অবস্থানকে প্রায়শই ইউরোসেপ্টিসিজম এবং ইউকে ইন্ডিপেন্ডেন্স পার্টি (ইউকেআইপি) এবং কনজারভেটিভ পার্টির ইউরোপীয় রিসার্চ গ্রুপ (ইআরজি) সহ অন্যান্য ডানপন্থী দলগুলির সমর্থক হিসাবে দেখা হয়।
ইছামতি নদী (শ্যামনগর)

ইছামতি নদী বা ইছামতি নদী (শ্যামনগর) হচ্ছে বাংলাদেশের সাতক্ষীরা জেলার শ্যামনগর উপজেলায় অবস্থিত একটি নদী। নদীটির দৈর্ঘ্য ১৫ কিলোমিটার।
দ্য মেইল অন সানডে

দ্য মেইল অন সানডে একটি ব্রিটিশ রক্ষণশীল সংবাদপত্র, একটি ট্যাবলয়েড বিন্যাসে প্রকাশিত। এটি যুক্তরাজ্যের সবচেয়ে বেশি বিক্রি হওয়া রবিবারের সংবাদপত্র এবং লর্ড রথারমেয়ার ১৯৮২ সালে এটি চালু করেছিলেন। এর ভগিনী সংবাদপত্র, "ডেইলি মেইল", প্রথম প্রকাশিত হয়েছিল ১৮৯৬ সালে।
জুলাই ২০১১ সালে, "নিউজ অফ দ্য ওয়ার্ল্ড" বন্ধ হওয়ার পর, "দ্য মেইল অন সানডে" সপ্তাহে প্রায় ২.৫ মিলিয়ন কপি বিক্রি করে - এটি ব্রিটেনের সবচেয়ে বেশি বিক্রি হওয়া রবিবারের সংবাদপত্রে পরিণত হয় - কিন্তু সেপ্টেম্বরের মধ্যে তা কমে মাত্র ২ মিলিয়নের নিচে নেমে আসে। "ডেইলি মেইলের" মতো এটিও ডেইলি মেইল অ্যান্ড জেনারেল ট্রাস্ট (ডিএমজিটি) এর মালিকানাধীন, তবে দুটি পত্রিকার সম্পাদকীয় কর্মী সম্পূর্ণ আলাদা। ডিসেম্বর ২০১৬ এ এটির গড় সাপ্তাহিক প্রচলন ছিল ১,২৮৪,১২১; সেপ্টেম্বর ২০১৯ এর মধ্যে এটি এক মিলিয়নের নিচে নেমে এসেছিল ২০২০ সালের এপ্রিলে সম্পাদকদের সমিতি ঘোষণা করেছিল যে "দ্য মেইল অন সানডে" ২০১৯ সালের বর্ষসেরা রবিবারের সংবাদপত্র বিজয়ী
মোহাম্মদ সালাহ উদ্দিন

মোহাম্মদ সালাহ উদ্দিন বাংলাদেশ সিভিল সার্ভিসের একজন কর্মকর্তা। সর্বশেষ তিনি প্রধানমন্ত্রীর কার্যালয়ের সচিব হিসেবে দায়িত্ব পালন করেছেন। এর আগে তিনি প্রধানমন্ত্রীর একান্ত সচিব-১ হিসেবে দায়িত্ব পালন করেন।
মোহাম্মদ সালাহ উদ্দিন বাংলাদেশ সিভিল সার্ভিসের একজন কর্মকর্তা হিসেবে প্রশাসনে বিভিন্ন স্তরে কাজ করেছেন। সালাহ উদ্দিন সচিবালয়ের বিভিন্ন স্তরে সিনিয়র সহকারী সচিব, শিল্প মন্ত্রণালয়ের উপসচিব, পঞ্চগড় ও ঢাকা জেলার জেলা প্রশাসক ও জেলা ম্যাজিস্ট্রেট ছিলেন। পরবর্তীকালে তিনি প্রধানমন্ত্রীর কার্যালয়ের মহাপরিচালক হিসেবে দায়িত্ব পালন করেন। ২০২০ খ্রিষ্টাব্দের জানুয়ারি মাসে তিনি প্রধানমন্ত্রীর একান্ত সচিব-১ পদে নিয়োগ পান। তিনি ২০২২ খ্রিষ্টাব্দের ডিসেম্বর মাসে সচিব পদে পদোন্নতি লাভ করেন এবং প্রধানমন্ত্রীর কার্যালয়ের সচিব নিযুক্ত হন।
ইউরেমা ব্লান্ডা

থ্রি-স্পট গ্রাস ইয়ালো (বৈজ্ঞানিক নাম: "Eurema blanda(Boisduval)") এক প্রজাতির মাঝারি আকারের হলুদ বর্নের প্রজাপতি।
প্রসারিত অবস্থায় থ্রি-স্পট গ্রাস ইয়ালো এর ডানার আকার ৪০-৪৫ মিলিমিটার দৈর্ঘ্যের হয়।
ভারতে প্রাপ্ত থ্রি-স্পট গ্রাস ইয়ালো এর উপপ্রজাতি হল-
এই প্রজাতি ভারত, পাকিস্তান, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।
ইউরেমা অ্যান্ডারসোনি

ওয়ান-স্পট গ্রাস ইয়ালো (বৈজ্ঞানিক নাম: "Eurema andersonii(Moore)") এক প্রজাতির মাঝারি আকারের হলুদ বর্নের প্রজাপতি।
প্রসারিত অবস্থায় ওয়ান-স্পট গ্রাস ইয়ালো এর ডানার আকার ৩৮-৪৫ মিলিমিটার দৈর্ঘ্যের হয়।
ওয়ান-স্পট গ্রাস ইয়ালো এর উপপ্রজাতিগুলো হলো:
ভারতে প্রাপ্ত ওয়ান-স্পট গ্রাস ইয়ালো এর উপপ্রজাতি হল-
এই প্রজাতি ভারত এর উত্তরাখণ্ড, সিকিম থেকে অরুণাচল প্রদেশ, ভুটান, শ্রীলঙ্কা এবং মায়ানমার এর বিভিন্ন অঞ্চলে দেখা যায়।
গিয়াসুদ্দিন আহমেদ

গিয়াসুদ্দিন আহমেদ ( ১৮৯০ – ৭ জুলাই ১৯৯৭) ছিলেন একজন বাঙালি কবি। 
গিয়াসুদ্দিন আহমেদের জন্ম ব্রিটিশ ভারতের অধুনা পশ্চিমবঙ্গের দক্ষিণ চব্বিশ পরগণা জেলার বিষ্ণুপুর ১ নম্বর সমষ্টি উন্নয়ন ব্লকের অন্তর্গত আমগাছিয়া গ্রামে। পিতা এ গফুর গাজী এবং মাতা নসীমন। ছোটবেলা থেকেই তার কবিতা রচনায় আগ্রহ জন্মে আর প্রকৃতি তাকে ভীষণভাবে টানত। তার কবিতা প্রথম প্রকাশিত হয় শারদীয়া "লীলাময়" পত্রিকায়। কবিতার নাম ছিল "ক্যানিং লাইনের একটি দৃশ্য"। তারপর তার কবিতা প্রকাশিত হয়েছে নয়া বাংলা, কৃষ্ণ, সওগাত, সংহতি, দন্দুভি, প্রভাত, প্রবর্তক প্রভৃতি বিভিন্ন পত্রপত্রিকায়। জীবৎকালে তার একটি মাত্র কাব্যগ্রন্থ- "কবি কল্পনা" প্রকাশিত হয়েছিল। 
গিয়াসুদ্দিনের কাব্যে "প্রকৃতি" মূল উপজীব্য হলেও প্রকৃতির কোলে আশ্রিত হতদরিদ্র মানুষের কথা তিনি কখনো ভোলেননি। এদের প্রতি ভালোবাসায়, সহমর্মিতায় তাদের ছেড়ে স্বর্গসুখ কবির কাঙ্খিত ছিল না, তাই তার কবিতায় পাই—
সমস্ত রকমের ক্ষুদ্রতা, সাম্প্রদায়িক ভেদাভেদের বিরুদ্ধেও তিনি ছিলেন অটল যোদ্ধা। তার কবিতার ছত্রে ছত্রে ছিল তার অনড় মানসিকতার পরিচয়। 
বা 
পরবর্তীকালে গিয়াসুদ্দিন কলকাতার বেহালা সরশুনা অঞ্চলে পরুই কাঁচা রোডের "বুলবুল বাগিচা"-র বাসিন্দা হয়ছিলেন। ১৯৮৪ খ্রিস্টাব্দের ১ মার্চ বেহালার শহীদ সুধাসিন্ধু মার্কেট প্রাঙ্গণে লেখক-শিল্পী- বুদ্ধিজীবীদের সংগঠন "প্রোগ্রেসিভ রাইটার্স গিল্ড"-এর তরফে কবি গিয়াসুদ্দিনকে সংবর্ধনা জানানো হয়। সভাটিতে সভাপতিত্ব করেছিলেন কথাসাহিত্যিক ভবানী মুখোপাধ্যায়।
কবি গিয়াসুদ্দিন আহমেদ ১৯৯৭ খ্রিস্টাব্দের ৭ জুলাই কলকাতায় প্রয়াত হন।
হাবিবুর রহমান (সচিব)

হাবিবুর রহমান বাংলাদেশ সিভিল সার্ভিসের একজন কর্মকর্তা। তিনি অর্থ বিভাগে অতিরিক্ত সচিব (বাজেট-১) পদে দায়িত্ব পালন করেছেন। বর্তমানে তিনি বিদ্যুৎ বিভাগের সচিব হিসেবে দায়িত্ব পালন করেছেন।
হাবিবুর রহমানের পৈত্রিক বাড়ি লক্ষ্মীপুর জেলার লক্ষ্মীপুর সদর উপজেলার বাঙ্গাখাঁ গ্রামে। তিনি ঢাকা বিশ্ববিদ্যালয় থেকে অ্যাপ্লায়েড ফিজিক্স অ্যান্ড ইলেক্ট্রনিক্সে স্নাতক ও স্নাতোকোত্তর ডিগ্রি লাভ করেন। পরবর্তীকালে তিনি বার্মিংহাম বিশ্ববিদ্যালয় থেকে ইকোনোমিক ডেভেলপমেন্ট রিসার্চ অ্যান্ড পলিসি বিষয়ে এমএসসি ডিগ্রি অর্জন করেন। এছাড়া দেশ ও বিদেশে তিনি বিভিন্ন প্রশিক্ষণ লাভ করেছেন।
হাবিবুর রহমান বাংলাদেশ সিভিল সার্ভিসের ১০ম ব্যাচের প্রশাসন ক্যাডারের কর্মকর্তা হিসেবে ১৯৯১ সালে সরকারি চাকরিতে যোগদান করেন। তিনি প্রশাসনের বিভিন্ন স্তরে কাজ করেছেন। তিনি সহকারী কমিশনার, সহকারী কমিশনার (ভূমি), দুর্নীতি দমন ব্যুরোর সহকারী পরিচালক, প্রধানমন্ত্রীর কার্যালয়ে এ্যাসাইনমেন্ট অফিসার, অর্থ বিভাগ ও শিক্ষা মন্ত্রণালয়ে সিনিয়র সহকারী সচিবসহ বিভিন্ন দায়িত্ব পালন করেছেন। তিনি দীর্ঘদিন অর্থ বিভাগে কর্মরত ছিলেন। অর্থ বিভাগে উপসচিব (বাজেট-১), যুগ্মসচিব (বাজেট-১) এবং অতিরিক্ত সচিব (বাজেট-১) পদে দায়িত্ব পালনকালে তিনি জাতীয় বাজেট প্রণয়নে গুরুত্বপূর্ণ ভূমিকা পালন করেছেন। জনসেবায় গুরুত্বপূর্ণ অবদানের জন্য ২০১৭ সালে তিনি জনপ্রশাসন পদকে ভূষিত হন। ২০২০ খ্রিষ্টাব্দের নভেম্বর মাসে তিনি সচিব পদে পদোন্নতি লাভ করেন। বর্তমানে তিনি বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের সচিব হিসেবে দায়িত্ব পালন করছেন।
কুয়েতের গভর্নরেটসমূহ

কুয়েত ৬টি গভর্নরেট ("মুহাফাজাহ") বা প্রদেশে বিভক্ত। গভর্নরেটগুলি আবার এলাকায় বিভক্ত। গভর্নরেটের নেতৃত্বে একজন গভর্নর একটি মন্ত্রীর ডিক্রি দ্বারা ৪ বছরের জন্য নিযুক্ত হন যা প্রধানমন্ত্রীর প্রস্তাবে পুনর্নবীকরণ করা যেতে পারে।
কুয়েত রাজ্যে গভর্নরেট গঠনের সূচনা ১৯৬২ সালে আমিরি ডিক্রি নং ৬ এর মাধ্যমে শুরু হয়েছিল যা কুয়েতকে তিনটি গভর্নরেটে বিভক্ত করেছিল অর্থাৎ আল আসিমাহ গভর্নরেট, হাওয়ালি গভর্নরেট এবং আল আহমাদি গভর্নরেট । পরবর্তীতে, জাহরা গভর্নরেট, ফারওয়ানিয়া গভর্নরেট এবং মুবারক আল-কাবীর গভর্নরেট যথাক্রমে ১৯৭৯, ১৯৮৮ এবং ১৯৯৯ সালে গঠিত হয়।
লুকাস তোরেইরা

লুকাস সেবাস্তিয়ান তোরেইরা দি পাস্কুয়া (, ; জন্ম: ১১ ফেব্রুয়ারি ১৯৯৬; লুকাস তোরেইরা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
তোরেইরা ২০১৮ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৩৯ ম্যাচে অংশগ্রহণ করেছেন।
লুকাস সেবাস্তিয়ান তোরেইরা দি পাস্কুয়া ১৯৯৬ সালের ১১ই ফেব্রুয়ারি তারিখে উরুগুয়ের ফ্রায় বেন্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
তোরেইরা কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
রায়ান বেনসেটি

রায়ান বেনসেটি (; জন্ম ৯ এপ্রিল ১৯৯৩ Caluire-et-Cuire) একজন ফরাসি অভিনেতা। তিনি নর্তকী ডেনিত্সা ইকোনোমোভা এর সাথে "ডান্স অভ্য লেস স্টার্স-" এর পঞ্চম মৌসুমের বিজয়ী হওয়ার জন্য সুপরিচিত।
২০০৮ সালে টিভিতে "Mystère à la colo" এ তার প্রথম অভিনয় ছিল। পরবর্তীতে তিনি কয়েকটি ভূমিকায় অভিনয় করেছিলেন, যেমন টিভি মুভি "পেটিটস অ্যাভেক মা মেরে" এবং ২০১১ সালে "অ্যারেতে দে প্লুরার পেনেলোপে।"
তার ব্রেকআউট ভূমিকা হল বেঞ্জামিন ভিদাল টিভি সিরিজ "পেপের" যা তিনি ২০১৩ সাল থেকে মূর্ত করেছেন।
"2014 সালে, তিনি Danse avec les stars-" এর পঞ্চম মৌসুমের অংশ ছিলেন, যেটি তিনি নর্তকী পরামর্শদাতা ডেনিত্সা ইকোনোমোভা এর সাথে জিতেছিলেন। পরে তারা এর জন্য সফর করে। একই বছর তিনি টিভিতে "জোসেফাইন, অ্যাঞ্জ গার্ডিয়েন" এবং "অ্যাকিউস  "চরিত্রে অভিনয় করেছিলেন এবং কার্ল লেজারফেল্ড ফ্যাশন ম্যাগাজিন "নুমেরোর" জন্য ছবি তুলেছিলেন। তিনি এবং ফিলিপ লেলুচে পঞ্চম সিজনের জন্য দুটি নতুন প্রধান চরিত্র হিসাবে টিভি সিরিজ "ক্লেম-এ যোগদান করেছিলেন যা মার্চ ২০১৫ এ সম্প্রচারিত হয়েছিল।"
ফেব্রুয়ারী ২০১৫ সালে তিনি একটি সাক্ষাত্কার দিয়েছিলেন যেখানে তিনি ঘোষণা করেছিলেন যে তিনি পরবর্তী লুক বেসন চলচ্চিত্রে থাকবেন।
রাজধানী গভর্নরেট (কুয়েত)

রাজধানী গভর্নরেট ( : العاصمة , "আল-আশিমা"
), কখনও কখনও আল কুয়েত নামে পরিচিত, এটি কুয়েতের ছয়টি গভর্নরেটের মধ্যে একটি। এটি কুয়েত শহরের ঐতিহাসিক কেন্দ্র, শিল্প ও বন্দর এলাকা যেমন শুওয়াইখ এবং দোহা বন্দর এবং বেশ কয়েকটি অফশোর দ্বীপ নিয়ে গঠিত। এটি নিম্নলিখিত ক্ষেত্রগুলি নিয়ে গঠিত:
"আল-আশিমা" মানে আরবি ভাষায় 'রাজধানী'। আল-আশিমা কুয়েতের বেশিরভাগ আর্থিক ও ব্যবসা কেন্দ্র যেমন কুয়েত স্টক এক্সচেঞ্জ রয়েছে।
জনাব নাসির সাবাহ নাসির মোবারক আমি ১৯৬২ সাল থেকে ১৯৭৯ সালে তার মৃত্যু পর্যন্ত গভর্নর ছিলেন। প্রথম সেলিম সাবাহ নাসির মোবারক পরবর্তী গভর্নর হন, প্রায় ১৯৭৯ সালে জাবির আবদুল্লাহ জাবির আবদুল্লাহ দ্বিতীয় ১৯৮৫ সালে গভর্নর হন। ২০১৪ সালে থাবিত আল মুহান্না গভর্নর হন
ইছামতি নদী (ছাতক)

ইছামতি নদী বাংলাদেশের সুনামগঞ্জ জেলা দিয়ে প্রবাহিত একটি নদী। নদীটির দৈর্ঘ্য ৮ কিলোমিটার।
ইছামতি নদীর উৎপত্তি পূর্ব খাসি পাহাড় জেলার খাহ্কান্গী এলাকার জংগল থেকে এবং নদীটি পিয়াইন নদীতে পতিত হয়েছে।
ফারওয়ানিয়া গভর্নরেট

ফারওয়ানিয়া গভর্নরেট ( : محافظة الفروانية
Muhāfaẓat al-Farwāniyah) মোট বাসিন্দার সংখ্যার দিক থেকে কুয়েতের ছয়টি গভর্নরেটের মধ্যে সবচেয়ে জনবহুল। এটি কুয়েত শহরের প্রধান আবাসিক এলাকা এবং এটি কুয়েতের বাণিজ্যিক কার্যক্রমের একটি গুরুত্বপূর্ণ অংশও গঠন করে। ২০১৪ সালের মে পর্যন্ত গভর্নর হলেন ফয়সাল এইচএম আল-সাবাহ।
হাওয়ালি গভর্নরেট

হাওয়াল্লি গভর্নরেট ( : محافظة حولي
মুহাফাহাত হাওয়াল্লি), কুয়েতের ছয়টি গভর্নরেটের মধ্যে একটি, যা নিম্নলিখিত অঞ্চলগুলি নিয়ে গঠিত:
নাওয়াফ আল-আহমাদ আল-জাবের আল-সাবাহ ১৯৬২ সালে গভর্নর হন। হাওয়ালি গভর্নরেটের আরও সাম্প্রতিক গভর্নর হলেন আহমেদ নাওয়াফ আল-আহমাদ আল-সাবাহ, এখন প্রধানমন্ত্রী।
২০০৫ সালের একটি অনুমানে হাওয়ালির জনসংখ্যা ৩৯৩,৮৬১ জন বলে জানা গেছে।
৩১ ডিসেম্বর ২০০৭ সালের একটি অনুমানে হাওয়ালির জনসংখ্যা ছিল ৭১৪,৮৭৬ জন।
জুন ২০১৪ অনুযায়ী, হাওয়ালির জনসংখ্যা ৮৯০,৫৩৩ বলে অনুমান করা হয়েছে।
জ্যোতিষ ঘোষ

জ্যোতিষ ঘোষ (১১ ডিসেম্বর ১৮৮৩ – ১৩ মার্চ ১৯৭১) ভারতকে ব্রিটিশ ঔপনিবেশিক শাসনের হাত থেকে মুক্ত করার জন্য স্বাধীনতা আন্দোলনে শ্রী অরবিন্দের সহযোগী ছিলেন। তার পরিচিতি ছিল "মাস্টার মশাই" নামে।
জ্যোতিষ ঘোষের জন্ম ব্রিটিশ ভারতের অধুনা পশ্চিমবঙ্গের পূর্ব বর্ধমান জেলার জামালপুর মহকুমার দত্তপাড়া গ্রামে। তিনি কলকাতার প্রেসিডেন্সি কলেজ থেকে এম.এ পাশ করে প্রথমে পাটনার বাঁকিপুর কলেজে, পরে হুগলির মহসিন কলেজ, কলকাতার সুরেন্দ্রনাথ কলেজ ও বাঁকুড়া ক্রিশ্চিয়ান কলেজে অধ্যাপনা করেন। প্রথমদিকে অধ্যাপনায় কর্মজীবন শুরু করে তিনি পরবর্তীতে জাতীয়তাবাদী কর্মে লিপ্ত হন এবং রাজনীতিতে যোগ দেন। তিনি ইংরেজ সরকারের প্রশাসক হারবার্ট হোপ রিসলে কর্তৃক ১৯০৭ খ্রিস্টাব্দে জারি করা- রিসলে সার্কুলারের বিরোধিতা করেন এবং ছাত্রদের রাজনৈতিক আন্দোলনে অংশগ্রহণ করার অধিকার অর্জনের জন্য সচেষ্ট হন। সেকারণে তিনি ব্রিটিশ শাসকের রোষে পড়েন। অরবিন্দ ঘোষের সহযোগী হয়ে ১৯০৫ খ্রিস্টাব্দ হতে রাজনৈতিক জীবন শুরু করেন। বিভিন্ন সময়ে বিভিন্ন অভিযোগে তিনি কয়েক দফায় কুড়ি বৎসর কারাদণ্ড ভোগ করেন। ১৯২৪ খ্রিস্টাব্দে তিনি মান্দালয় জেলে সুভাষচন্দ্র বসুর সঙ্গে ছিলেন। জেলে অত্যাচারের কারণে তিনি তার দৃষ্টিশক্তি হারিয়ে ফেলেন। ১৯২৮ খ্রিস্টাব্দে জেল থেকে ছাড়া পাওয়ার পর তিনি চুঁচুড়া দেশবন্ধু স্কুলের প্রধান শিক্ষক নিযুক্ত হন। ওই বছরেই তিনি চট্টগ্রাম যুক্ত সম্মেলনের সভাপতিত্ব করেন। ১৯৩০ খ্রিস্টাব্দে ব্রহ্মদেশে যে বিদ্রোহ শুরু হয়, সেই বিদ্রোহীদের সঙ্গে যুগপৎ যোগাযোগ রেখে বাংলায় বৈপ্লবিক উত্থানের চেষ্টা করে অসফল হন। ১৯৪০ খ্রিস্টাব্দে ঢাকায় বঙ্গীয় প্রাদেশিক রাষ্ট্রীয় সম্মেলনের অধিবেশনে সভাপতিত্ব করেন। পরে তিনি প্রাদেশিক ফরোয়ার্ড ব্লকের সভাপতি হন। ১৯৪৬ এবং ১৯৫২ খ্রিস্টাব্দে তিনি রাজ্য বিধানসভার সদস্য নির্বাচিত হয়েছিলেন। তার রচিত গ্রন্থটি হল- "লাইফ ওয়ার্ক অফ শ্রী অরবিন্দ"।
জ্যোতিষ ঘোষ ১৯৭১ খ্রিস্টাব্দের ১৩ মার্চ পরলোক গমন করেন।
জাহরা গভর্নরেট

আল-জাহরা গভর্নরেট ( : محافظة الجهراء
Muhāfaẓat al-Ǧahrāʾ) কুয়েতের ছয়টি গভর্নরেটের মধ্যে একটি। এটি কুয়েতের বৃহত্তম গভর্নরেট। এর মধ্যে রয়েছে আল-জাহরা শহর, কুয়েতের উত্তর ও পশ্চিমাঞ্চলের বেশিরভাগ অংশ, বেশ কয়েকটি দ্বীপ (তাদের মধ্যে বুবিয়ান দ্বীপ), এবং কুয়েত শহরের পশ্চিম শহরতলীও রয়েছে। এতে কুয়েতের অধিকাংশ আবাদি জমি রয়েছে। কুয়েতের ইতিহাসের সাথে জাহরার কিছু ঐতিহাসিক প্রাসঙ্গিকতাও রয়েছে। লাল প্রাসাদ বা আল কাসর আল আহমার হলো সেখানকার সবচেয়ে গুরুত্বপূর্ণ ঐতিহাসিক ল্যান্ডমার্ক।
ঐতিহাসিকভাবে, জাহরা ছিল একটি কৃষি মরুদ্যান গ্রাম এবং বেশিরভাগ জাহরা ছিল কৃষক। জাহরার সবচেয়ে উল্লেখযোগ্য বাসিন্দাদের মধ্যে রয়েছে শেখ থুওয়াইনি বিন আবদুল্লাহ আল-সাদুন (আল-মুন্তফিকের শেখ) ১৭৮৬ সালে, যখন তিনি বাগদাদ থেকে সুলেমান পাশার কাছে পালিয়ে যান। তিনি বসরা দখল করতে চেয়েছিলেন এবং শেখ আবদুল্লাহ আল-সাবাহ তাকে ইরাকি গভর্নর ক্ষমা করার পর বাগদাদে ফিরে না আসা পর্যন্ত তাকে আতিথ্য করেছিলেন। ১৯২৫ সালে, আল জাহরা প্রশাসনিকভাবে কুয়েত শহর অনুসরণ করেছিল এবং জনসংখ্যা পাম গাছ এবং সামান্য গম এবং বার্লি চাষের উপর বসবাস করত। আল জাহরায় পাশা আল-নকিবের প্রাসাদ এবং মুবারক আল-সাবাহর প্রাসাদ সহ ১৭০টি বাড়ি রয়েছে। বর্তমানে জাহরা একটি আধুনিক শহর এবং বিভিন্ন ছোট খামারে কৃষিকাজ কমে গেছে। কুয়েতের ভৌগোলিক মধ্যবিন্দু এই গভর্নরেটে অবস্থিত।
প্রথম সেলিম সাবাহ নাসির মুবারক ১৯৮৫ সালে জাহরা গভর্নরেটের গভর্নর হন।
মুবারক আল-কবীর (গভর্নরেট)

মুবারক আল-কাবীর গভর্নরেট ( মুহাফাদাত মুবারক আল-কবীর) হলো কুয়েতের একটি গভর্নরেট যেখানে প্রধানত কুয়েত শহরের আবাসিক এলাকা রয়েছে। এটি ২০০০ সালে গঠিত হয়েছিল যখন হাওয়ালি গভর্নরেট দুটি ভাগে বিভক্ত হয়েছিল।
নুরিয়া আল-সুবাইহ

নুরিয়া আল-সুবাইহ কুয়েতের সাবেক শিক্ষামন্ত্রী। ২০০৮ সালের জানুয়ারিতে, তিনি এমপিদের অনাস্থা ভোটে বেঁচে যান। ২০০৯ সালের সাধারণ নির্বাচনের পর, তাকে শিক্ষামন্ত্রী হিসেবে স্থলাভিষিক্ত করা হয় মৌদি হুমাউদের মাধ্যমে।
আহমেদ আল-রুবেই

আহমেদ আল-রুবেই () (১৯৪৯, আল মুরকাব, কুয়েত – ৫ মার্চ ২০০৮) ছিলেন একজন বিশিষ্ট উদারপন্থী কুয়েতি রাজনীতিবিদ, সাংবাদিক এবং অধ্যাপক। তিনি হার্ভার্ড বিশ্ববিদ্যালয় থেকে ইসলামিক দর্শনে পিএইচডি ডিগ্রি লাভ করেন। তিনি ১৯৮৫, ১৯৯২ এবং ১৯৯৯ সালে কুয়েতের জাতীয় পরিষদে সংসদ সদস্য নির্বাচিত হন। তিনি ১৯৯২ থেকে ১৯৯৬ সাল পর্যন্ত কুয়েতের শিক্ষা ও উচ্চ শিক্ষা মন্ত্রী হিসেবেও দায়িত্ব পালন করেন। এছাড়াও তিনি কুয়েত বিশ্ববিদ্যালয়ের দর্শন বিভাগের অধ্যাপক ছিলেন।
তিনি "আশরক আলাওসাত" এবং "আল-কাবাস" সহ বেশ কয়েকটি সংবাদপত্রের নিয়মিত কলাম লেখক ছিলেন। তিনি ব্রেন ক্যান্সারের সাথে দুই বছরের যুদ্ধের পর ৫ মার্চ, ২০০৮-এ মারা যান।
জাতীয় গণতান্ত্রিক জোট (কুয়েত)

জাতীয় গণতান্ত্রিক জোট () কুয়েতের একটি উদার রাজনৈতিক ব্লক।
২০০৮ সালে কুয়েত জাতীয় পরিষদের ৫০ জন নির্বাচিত সদস্যের মধ্যে দুইজন এনডিএ-র অন্তর্গত: মোহাম্মদ আল-আব্দুলজাদার এবং মোহাম্মদ আল-সাগর। সাংসদ আলী আল-রশিদ মূলত এনডিএ-র সাথে যুক্ত ছিলেন, কিন্তু ২৩ নভেম্বর ২০০৮-এ দল ত্যাগ করেন। ২০০৯ সালে ৫০ আসনের বিধানসভায় দলের প্রায় ছয়জন এমপি ছিলেন।
এনডিএ সম্প্রদায় বা সামাজিক শ্রেণীভিত্তিক দলবদ্ধতার পরিবর্তে নারীর ক্ষমতায়ন এবং জাতীয়তাবাদকে উৎসাহিত করে। ২০১০ সালের হিসাবে, এটি বেশিরভাগই তরুণ কুয়েতিদের দ্বারা সমর্থিত ছিল।
এনডিএ টিভি চ্যানেল নাবিহা তাহালফও চালু করেছে এবং দৈনিক পত্রিকা "আল-জারিদা" প্রকাশ করেছে।
কুয়েতি প্রগতিশীল আন্দোলন

কুয়েতি প্রগতিশীল আন্দোলন ( : الحركة التقدمية الكويتية
) কুয়েতের একটি রাজনৈতিক দল। দলটি ২০১১ সালে কুয়েতি পিপলস ইউনিয়নের (১৯৭৫ সালে প্রতিষ্ঠিত) সম্প্রসারণ হিসাবে প্রতিষ্ঠিত হয়েছিল। ভিয়েতনাম যুদ্ধ, ইথিওপিয়ার গৃহযুদ্ধ, চিলিতে সালভাদর আলেন্দের নির্বাচন এবং অন্যান্য জাতীয় মুক্তি আন্দোলন যেমন অ্যাঙ্গোলায় এমপিএলএ এবং দক্ষিণ ইয়েমেনে এনএলএফ- এর সাফল্যের পরে ১৯৭০-এর দশকে সমাজতন্ত্রের ক্রমবর্ধমান দৃশ্যমানতার সাথে (এছাড়াও) আগের দশকের অন্যদের মতো), কুয়েতের বামপন্থীদের মূলত উপসাগরীয় যুদ্ধের শেষ না হওয়া পর্যন্ত আমির কর্তৃক আরোপিত বিধিনিষেধের কারণে গোপনে কাজ করতে হয়েছিল।
ইসলামি সালাফি জোট

ইসলামী সালাফি জোট ( : التجمع الإسلامي السلفي
খালেদ আল-সুলতান বিন এসার নেতৃত্বে কুয়েতের একটি সালাফি রাজনৈতিক দল। এটি ১৯৮১ সালে প্রতিষ্ঠিত হয়। কুয়েত জাতীয় পরিষদের ৫০ জন নির্বাচিত সদস্যের মধ্যে তিনটি আসন ২০১৩ সালের নির্বাচন থেকে ইসলামিক সালাফি জোটের অন্তর্গত।
ফেব্রুয়ারী ২০১২ সালের সাধারণ নির্বাচনে ইসলামিক সালাফি জোট চারটি আসন দখল করতে সক্ষম হয় এবং আরও ছয়টি একই ধারণার লোকেরা দখল করে নেয়।
জোট রাজনৈতিক দল ও বিক্ষোভের বিরুদ্ধে। এটি সাবাহ পরিবারের সমালোচনামূলক।
ইসলামী সালাফি জোট বিশ্ববিদ্যালয়ে লিঙ্গের মধ্যে বিচ্ছিন্নতা, মিশ্র খেলাধুলা, নাচ এবং লাইভ মিউজিকের উপর নিষেধাজ্ঞার জন্য আইন প্রবর্তন করতে সক্ষম হয়েছে।
লখনৌতির কাজী খান্দান

লখনৌতির কাজী খান্দান একটি মধ্যযুগীয় বাঙ্গালী মুসলিম খান্দান যারা বাংলার রাজধানী লখনৌতিতে বসবাস করত। খান্দানটি পঞ্চদশ শতকে তাজুদ্দিন নহবী দ্বারা প্রতিষ্ঠিত হয়েছিল এবং অসংখ্য প্রভাবশালী কাজী এবং আলেম তৈরি করেছে। শাহ মনঝনের বংশধররা পরবর্তীতে গুজরাত ও পার্শ্ববর্তী রাজ্যে চলে যায়।
কাজী খান্দান তাজুদ্দিন নহবীর বংশধর, যার পূর্বপুরুষ শেখ মাহমুদ কোরেশী এশকী রন্দপোশ আরব বংশের ছিলেন। লখনৌতিতে বসতি স্থাপনের আগে, খান্দানটি বলখে অবস্থিত ছিল যা বর্তমান আফগানিস্তানে। বাংলায় বলা হয় যে তারা চিশতী তরিকার নূর কুতুব আলমের খান্দানের রূহানী উত্তরসূরি হয়েছিলেন।
তাজুদ্দিন নহবী বলখী লখনৌতবী ছিলেন পঞ্চদশ শতকের একজন আলেমে দ্বীন, কাজী এবং আরবি ভাষার ব্যাকরণবিদ। আব্দুল হাই লখনবীর মতে, তিনি তার সময়ে ব্যাকরণ এবং আরবি ভাষার ক্ষেত্রে নেতৃস্থানীয় পণ্ডিতদের একজন ছিলেন। তিনি তৈমূরী সাম্রাজ্যের বলখ অঞ্চলে একটি সুন্নি মুসলিম খান্দানে জন্মগ্রহণ করেন, যেখানে তিনি বড় হন। তিনি আল-নহবী (' ব্যাকরণবিদ ') এবং খোলাসতে ওলামা (' ওলামাদের সারমর্ম') দ্বারা খ্যাতি লাভ করেছিলেন, এবং বলখে তার একটি বিখ্যাত খানকাহ ছিল। কথিত আছে যে, জৌনপুরের সুলতান ইব্রাহীম শাহ শরকীর (র. 1402-1440) ওলামা-পৃষ্ঠপোষকতার কথা শুনে তিনি বলখ ত্যাগ করেন। যাইহোক, তাজুদ্দিন সেখানে বসবাস করার পরিবর্তে প্রতিবেশী বাংলা সালতানাতে বসতি স্থাপন করেন। তিনি লখনৌতিতে অনেক ছাত্রকে উপকৃত করেছিলেন এবং খান্দান সেখানে নিজেদের প্রতিষ্ঠিত করেছিলেন।
শাহ মনঝন লখনৌতবী (মৃত: রবিউল আউয়াল 1001 হি / 1592 খ্রী) ছিলেন ষোড়শ শতকের একজন বিশিষ্ট সুফি এবং শত্তারী তরিকার নেতৃস্থানীয় ব্যক্তিত্ব। তাঁর বাবা আব্দুল্লাহ এবং দাদা খ​য়রুদ্দীন ছিলেন তাজুদ্দিন নহবীর সরাসরি বংশধর। তার মায়ের দিক থেকে শাহ মনঝন ছিলেন দিল্লির কাজী সমাউদ্দীন দেহলেবীর বংশধর। শাহ মনঝন লখনৌতিতে জন্মগ্রহণ করেন এবং বড় হন, এবং প্রাথমিকভাবে শেখ আহমদী সাহেবের অধীনে পড়াশোনা করেন। এরপর তিনি দীর্ঘকাল শায়খ তাজুদ্দিন হোসেনী বোখারীর মুরিদ হন। তিনি তার বেশিরভাগ সময় লখনৌতিতে ইসলাম শিক্ষার জন্য উৎসর্গ করেন। তাজুদ্দিন হোসেনী বোখারী অবশেষে শাহ মনঝনকে গুজরাতের সুফি ওস্তাদ মহম্মদ গৌছ শত্তারীর মুরীদ হওয়ার নির্দেশ দেন। শের শাহ সুরি কর্তৃক মালব বিজয়ের পর, শাহ মনঝন সেখানে চলে যান যেখানে তিনি নতুন বিজিত শহর রায়সেনের ধর্মীয় প্রশাসক হিসেবে নিযুক্ত হন। রাজনৈতিক অস্থিরতার কারণে, তিনি পরে সরঙ্গপুরে স্থানান্তরিত হন, আশনাহ গ্রামে বসতি স্থাপন করে, যেখানে তিনি বেশ কিছু রচনা লিখেছিলেন এবং সম্রাট আকবর কর্তৃক গৃহীত হন। তার ছেলে, উসমান লখনৌতবী, ফিকাহ এবং আরবি ভাষার একজন নেতৃস্থানীয় আলেমও ছিলেন।
নয়া দুনিয়া

নয়া দুনিয়া ভারতের সিলেট থেকে প্রকাশিত একটি সাপ্তাহিক পত্রিকা ছিল। এটি ভারতের কমিউনিস্ট পার্টির একটি অঙ্গ ছিল। জ্যোতির্ময় নন্দী ১৯৩০-এর দশকের শেষভাগে পত্রিকাটির সম্পাদক ছিলেন।
রবিবার লোকসত্তা

রবিবার লোকসত্তা ভারতে প্রকাশিত একটি মারাঠি সাপ্তাহিক সংবাদপত্র যা ভারতের সর্বোচ্চ প্রচারিত সাপ্তাহিক সংবাদপত্রগুলির মধ্যে একটি। এটি ইন্ডিয়ান এক্সপ্রেস লিমিটেড দ্বারা প্রকাশিত হয় মুম্বাই, নাগপুর, পুনে এবং আহমেদাবাদে । এটি ভারতের রেজিস্ট্রার অফ নিউজপেপারস -এ নিবন্ধিত।
রবিবাসরীয় হিন্দুস্থান

রবিবাসরীয় হিন্দুস্থান হল একটি ভারতীয় সাপ্তাহিক, যা সর্বাধিক প্রচারিত সাপ্তাহিক সংবাদপত্র।  এটি হিন্দুস্তান মিডিয়া ভেঞ্চার্সের মালিকানাধীন। এটি পাটনা, দিল্লি, লখনউ, মুজাফফরপুর, ভাগলপুর, কানপুর, মিরাট, বারাণসী, রাঁচি, আগ্রা, ধানবাদ এবং মোরাদাবাদ থেকে প্রকাশিত হয়।
সুপ্রিম কোর্ট রিপোর্ট (ভারত)

সুপ্রিম কোর্ট রিপোর্টস, হল ভারতের সুপ্রিম কোর্টের প্রতিবেদনযোগ্য সিদ্ধান্তের আনুষ্ঠানিক প্রকাশনা। ১৯৫০ সালে ভারতের সুপ্রিম কোর্টের সূচনা থেকে এটি সাপ্তাহিকভাবে প্রকাশিত হচ্ছে। এটি ভারতের সুপ্রিম কোর্টের কর্তৃত্বের অধীনে প্রকাশনা নিয়ন্ত্রক, ভারত সরকার, দিল্লি দ্বারা প্রকাশিত হয়।
স্বদেশাভিমানী (সংবাদপত্র)

স্বদেশাভিমানী (স্বদেশভিমানি) ("দেশপ্রেমিক") ছিল ত্রাভাঙ্কোরে প্রকাশিত একটি সংবাদপত্র, যেটি ১৯১০ সালে ত্রাভাঙ্কোর সরকার এবং ত্রাভাঙ্কোরের দেওয়ান, পি. রাজাগোপালাচারীর বিরুদ্ধে সমালোচনার কারণে নিষিদ্ধ ও বাজেয়াপ্ত করেছিল। 
ভাক্কম মুহাম্মদ আবদুল খাদির মৌলভি ওরফে ভাক্কম মৌলভি ১৯ জানুয়ারী ১৯০৫-এ সাপ্তাহিক সংবাদপত্রটি প্রতিষ্ঠা করেছিলেন, দুর্নীতির বিরুদ্ধে লড়াইয়ের নেতৃত্ব দেওয়ার জন্য এবং ত্রাভাঙ্কোরের জনগণের গণতান্ত্রিক অধিকারের জন্য সংগ্রামের জন্য। তিনি সরাসরি ইংল্যান্ড থেকে একটি স্বয়ংক্রিয় ফ্ল্যাটবেড প্রিন্টিং প্রেস আমদানি করতে সক্ষম হন। "আঞ্জুথেঙ্গু (অ্যাংলিকান: অ্যাঞ্জেঙ্গো)" থেকে প্রেসটি পরিচালিত হতো, যা সেই সময়ে সরাসরি ব্রিটিশ ইস্ট ইন্ডিয়া কোম্পানির দ্বারা শাসিত একটি ব্রিটিশ উপনিবেশ ছিল।
স্বতন্ত্র নেপালি

স্বাধীন নেপালি (, 'ফ্রি নেপালি') ছিল ভারতের দেরাদুন থেকে প্রকাশিত একটি নেপালি ভাষার সাপ্তাহিক সংবাদপত্র। পত্রিকাটি নেপালের রাজনৈতিক বিষয়গুলি কভার করে এবং দেশে রানা শাসনের বিরুদ্ধে সোচ্চার হয়েছিল। "স্বতন্ত্র নেপালি" পত্রিকার প্রথম সংখ্যা ২১ আগস্ট, ১৯৫৪ সালে প্রকাশিত হয়েছিল। পত্রিকাটি ঠাকুর চন্দন সিং দ্বারা প্রকাশিত হয়েছিল (যিনি অতীতে বিভিন্ন পত্রিকা চালাত, কিন্তু ১৯৩৩ সালে প্রকাশনা ছেড়ে দিয়েছিলেন)। ঠাকুর প্রতাপ সিং, বিকানের রাজ্যের প্রাক্তন স্বরাষ্ট্র ও উন্নয়ন মন্ত্রী এবং বিকানের রাজপরিবারের সদস্য, পত্রিকাটির অর্থায়নে অবদান রেখেছিলেন। 
"স্বতন্ত্র নেপালি" পত্রিকার প্রতিটি সংখ্যা ৮-১২ পৃষ্ঠার হত এবং এক আনা দামে বিক্রি হত। যুগবাণী প্রেসে ছাপা হত। 
"স্বতন্ত্র নেপালি" পত্রিকার শেষ সংখ্যাটি ১৯৫৫ সালের ৩০ আগস্ট প্রকাশিত হয়েছিল। অর্থের অভাবে প্রকাশনা বন্ধ হয়ে যায়। সব মিলিয়ে পত্রিকাটির ৪৬টি সংখ্যা ছাপা হয়েছিল।
দ্য বোম্বে দুরপুন

বোম্বে দুরপুন, সাধারণত বোম্বে দুরপুন, দুরপুন বা দর্পণ নামে পরিচিত, একটি দ্বিভাষিক সংবাদপত্র ছিল বোম্বে থেকে ১৮৩২ থেকে ১৮৪০ সাল পর্যন্ত প্রকাশিত হয়। এটি বালশাস্ত্রী জাম্বেকার দ্বারা প্রতিষ্ঠিত হয়েছিল, যিনি মারাঠি সাংবাদিকতার জনক হিসাবে বিবেচিত একজন সমাজ সংস্কারক। এটি ছিল প্রথম মারাঠি সংবাদপত্র এবং প্রথম সংখ্যা ৬ জানুয়ারী, ১৯৩২ সালে প্রকাশিত হয়েছিল। "বোম্বে দুরপুনের" প্রতিষ্ঠার তারিখ, ৬ জানুয়ারি, সেই দিনটিকে স্মরণ করার জন্য মহারাষ্ট্রে মারাঠি সাংবাদিক দিবস হিসাবে পালিত হয়। 
এটি ১৮৩২ সালের জানুয়ারিতে প্রতিষ্ঠিত হয়েছিল। শুরুতে পত্রিকাটি পাক্ষিকভাবে প্রকাশিত হলেও পরে একে সাপ্তাহিক করা হয়। সেই সময়ে, সংবাদপত্রটি মারাঠি এবং ইংরেজি উভয় ভাষায় প্রকাশিত হয়েছিল। সংবাদপত্রে দুটি কলাম থাকত, একটি ইংরেজিতে এবং একটি মারাঠিতে। প্রথম কলামটি মারাঠি ভাষায় লেখা হত, যাতে মারাঠিরা বুঝতে পারে দেশে কী ঘটছে। দ্বিতীয় কলামটি ইংরেজিতে লেখা হত, যাতে ব্রিটিশরা বুঝতে পারে পত্রিকায় কী লেখা হয়েছে। ব্রিটিশ শক্তির ক্রমাগত নজরে পড়লেও "দর্পণ" পত্রিকাটি সাড়ে আট বছর চলে। এর শেষ সংখ্যাটি ১৮৪০ সালের জুলাই মাসে প্রকাশিত হয়েছিল।
উদন্ত মার্তন্ড

উদন্ত মার্তন্ড (হিন্দি থেকে, "উদিত সূর্য্য") ভারতে প্রকাশিত প্রথম হিন্দি ভাষার সংবাদপত্র। ১৮২৬ সালের ৩০ মে, ক্যালকাট্টা (বর্তমানে কলকাতা) থেকে সাপ্তাহিক সংবাদপত্রটি প্রতি মঙ্গলবার যুগল কিশোর শুক্লা দ্বারা প্রকাশিত হত। ১৮২৭ সালের ৪ ডিসেম্বর আর্থিক সংকটের কারণে এটি বন্ধ হয়ে যায়।
১৯ শতকের প্রথম দিকে, হিন্দিতে শিক্ষামূলক প্রকাশনা ইতিমধ্যেই শুরু হয়েছিল, এইভাবে সাংবাদিকতা কেবল সময়ের ব্যাপার ছিল। ১৮২০ সাল নাগাদ, বাংলা ও উর্দু সহ বেশ কয়েকটি ভারতীয় ভাষায় সংবাদপত্র শুরু হয়; তবে, দেবনাগরী লিপিতে মুদ্রণ তখনও বিরল ছিল। কলকাতায় স্কুল বই ছাপানো শুরু হওয়ার পরপরই, ১৮১৯ সালে শুরু হওয়া বাংলা পত্রিকা "সমাচার দর্পণ" -এর কিছু অংশ হিন্দিতে ছিল। যাইহোক, হিন্দি পাঠক শ্রোতা তখন প্রাথমিক পর্যায়েই ছিল। এইভাবে প্রথম দিকের কয়েকটি প্রচেষ্টা সফল হয়েছিল, কিন্তু তবুও একটি সূচনা হয়েছিল।
উৎকল দীপিকা

উৎকল দীপিকা ছিল প্রথম ওড়িয়া ভাষার মুদ্রিত সংবাদপত্র। সাপ্তাহিক কাগজটি শুরু হয় সালে গৌরীশঙ্কর রায় এবং বাবু বিচিত্রানন্দ দাস দ্বারা। তাই ৪ আগস্ট ওডিয়া সাংবাদিকতা দিবস হিসেবে পালিত হয়। 
এই সাপ্তাহিকটি ওড়িয়া ভাষার বিকাশের জন্য সমস্ত ওড়িয়াভাষী অঞ্চলকে ভারতের একটি একক প্রদেশের অধীনে আনার প্রচারে সহায়ক ছিল।
জগুলাম্বা

জোগুলাম্বা
জোগুলাম্বা শক্তিপীঠ তেলেঙ্গানা রাজ্যের তুঙ্গভদ্রা নদীর তীরে আলমপুর শহরে অবস্থিত। দেবীর নাম জোগুলাম্বা বা যোগুলাম্বা । দেবীর ভৈরব হলেন বালব্রহ্মেশ্বর। এখানে সতীর দাঁত পড়েছিল বলে মনে করা হয় । এটি অষ্টাদশ মহাশক্তিপীঠ এর অন্তর্ভুক্ত ।
আদি শঙ্করাচার্য এর স্তোত্রে পাওয়া যায়, 
আলমপুরে জোগুলাম্বা শ্রীশৈলে ভ্রমরাম্বিকা ।
জগুলাম্বা দেবীর মন্ত্র 
যোগুলাম্বা একটি তেলুগু শব্দ যার অর্থ যোগীদের অম্বা বা মাতা । তাঁর সম্পর্কে শাস্ত্রে আছে,
যিনি শিবের স্ত্রী, শঙ্করী নামে জনপ্রিয় এবং সকলের জন্য মঙ্গল করার জন্য পরিচিত; ভবানী নামেও পরিচিত কারণ তিনি একটি নৌকার মতো যা আপনাকে জড় জগতের সমুদ্রের মধ্য দিয়ে অতিক্রম করে এবং আপনাকে মোক্ষ অর্জনে সহায়তা করে। কুমারী রূপে বংশের কল্যাণের জন্য যিনি দায়ী, তিনিই আদি জ্ঞান; এইভাবে আমি তাকে ধ্যান করি, শরতের ঋতুর চাঁদের মতো মুখ তার, যোগুলাম্বা দেবী ছাড়া আর কেউ নন!
দেবীর স্বরূপ অত্যন্ত ভয়ঙ্কর(চামুণ্ডার মত) । তিনি একটি উলঙ্গ মৃতদেহের উপর উপবিষ্ট। দেবী জোগুলাম্বা চতুর্ভুজা । তাঁর চার হাতে যথাক্রমে জপমালা, খড়গ, রক্তপাত্র ও কুঠার আছে। দেবীর পরনে কোনো বস্ত্র নেই।ধ্যানমন্ত্রে আছে, "বল্লী-বৃশ্চিক-ঘুকাডি শিরোলঙ্কারা মণ্ডিতা চণ্ডী চণ্ডতরাকারা চণ্ডকোপাতী ভীষণা" অর্থাৎ তাঁর জটায় পেঁচা, টিকটিকি, বাদুড় , বিছে, মানুষের মাথার খুলি ও অর্ধচন্দ্র ধারণ করেছেন। দেবীর গাত্রবর্ণ সবুজ। দেবী লোলজিহ্বা এবং তীক্ষ্ণ দাঁতবিশিষ্টা। 
14 শতকে মূল চালুক্য মন্দিরটি বাহমানীদের দ্বারা আক্রমণ করেছিল, তবে জোগুলাম্বার বিগ্রহ, চণ্ডী এবং মুন্ডি দ্বারা সংলগ্ন, বালব্রহ্মেশ্বর মন্দিরে স্থানান্তরিত হয় এবং অবশেষে ২০০৫ সালে পুরানোটির ধ্বংসাবশেষ সংলগ্ন একটি নতুন মন্দিরে স্থানান্তরিত হয়।
ভোলু (ম্যাসকট)

ভোলু দ্য এলিফ্যান্ট (হাতি) হল ভারতীয় রেলওয়ের ম্যাসকট, এক হাতে সবুজ আংটি পরে একটি সংকেত বাতি ধারণ করা একটি হাতির কার্টুন হিসাবে উপস্থাপন করা হয়েছে। এটি প্রাথমিকভাবে ভারতীয় রেলওয়ের ১৫০তম বার্ষিকী স্মরণ অনুষ্ঠানের জন্য ডিজাইন করা হয়েছিল এবং ১৬ এপ্রিল ২০০২ তারিখে ব্যাঙ্গালোরে উন্মোচন করা হয়েছিল। ২০০৩ সালে, ভারতীয় রেলওয়ে স্থায়ীভাবে ভোলুকে তার অফিসিয়াল মাসকট হিসেবে ধরে রাখার সিদ্ধান্ত নেয়। একটি ভারতীয় মুদ্রার পিছনে ভোলুর একটি প্রতিনিধিত্ব স্থাপন করা হয়েছিল।